text: Eftir eitt-máls tapið í gjár, gjørdist aftur talan um ein sera spenanndi U-17 dyst í dag millum Føroyar og Ísland. Dysturin endaði javnur 27-27, eftir at Ísland hevði verið frammanfyri 15-9 í hálvleikinum.
text: #000000
text: Føroyska liðið byrjaði dystin illa og komu afturum 7-3 eftir 10 minuttir. Føroyska liðið gjørdi nógv mistøk í álopinum og vóru íslendsku kvinnurnar skjótar at revsa við skjótálopum. Íslendska verjan stóð væl og høvdu okkara ilt við at koma til góðar kjansir. Føroysku venjararnir, Ingi Olsen og Agnar Joensen, royndu at gera ymsar broytingar, men illa gekst at finna rætta stevið. Liðini fóru til hálvleiks við støðuni 15-9 til Íslands.
text: #000001
text: Føroyska liðið sýndi betri spæl í seinna hálvleiki. Sára Hórðará kom inn og gjørdi veruliga mun í føroyska álopinum. Tá hálvleikurin var hálvrunnin, høvdu okkara minkað um munin niður í trý mál og stutt fyri leiklok javnaðu okkara. Føroyar høvdu seinasta álopið og kundu avgjørt dystin til okkara fyrimuns, men ein miskiljing í álopinum spilti spælið og dysturin endaði javnur 27-27.Rakul Borgarlíð Joensen var, eins og í gjár, toppskjútti hjá Føroyum. Í dag skjeyt hon 9 mál og var hon helst besti føroyski leikarin yvir teir tveir dystirnar.Føroyska liðið skal aftur í eldin í august, tá liðið skal til Asarbajan at spæla EHF Championship. Føroyar eru í bólki saman við Spania, Luksemborg, Ísrael og Grikkalandi.Málskjúttar hjá Føroyum:Rakul Borgarlíð Joensen 8Sára Hórðará 4Agatha Djurhuus 3Martha Højgaard 3Sára Berg á Lag 2Silja Eystberg 2Katrin Hansen 2Joan Johannesen 1Fjóla Skaalum Vilhelm 1Karinbeth Kjæbæk 1
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000007